|  |  |
| --- | --- |
| Numri i lëndës: | 2018:046415 |
| Datë: | 28.05.2019 |
| Numri i dokumentit: | 00332149 |

**P.nr. 205/16**

**NË EMËR TË POPULLIT**

**GJYKATA THEMELORE NE PEJE-DEGA ISTOG – DEPARTAMENTI I PËRGJITHSHËM, Divizioni Penal,** sipas Gjyqtarit të vetëm gjykues Arben Mustafaj, me pjesëmarrjen e sekretares juridike, sekretarja juridike Hale Ahmetaj, në lëndën penale kundër të pandehurit B S nga fsh. SH e U K-Istog, i akuzuar për vepër penale “Lëndim i lehte trupor” nga neni 188 par.2 nën par.1.4 të KPRK-së dhe i pandehuri V G nga P, i akuzuar për vepër penale “Lëndim i lehte trupor” nga neni 188 par.2 nën par.1.4 të KPRK-së, duke vendosur sipas aktakuzës të Prokurorisë Themelore në Pejë – Departamenti i Përgjithshëm, PP/II.nr.326/16 të dt.18.05.2016, në seancën publike të shqyrtimit e dyte gjyqësor të mbajtur me dt.**21.05.2019,** në praninë e Prokurorit të Shtetit, Arben Hoti, si dhe të pandehurve B S dhe V G, Gjykata të njëjtën ditë mori dhe publikisht shpalli, ndërsa më dt.28.05.2019 e përpilojë këtë:

# A K T GJ Y K I M

**1**.I pandehuri **B S,** i lindur me .. në I, tani me vendbanim ne fsh. SH e U K-Istog, i biri i A dhe nënës N e gjinisë B, i pa martuar, ka të kryer shkollën fillore, bujk, i gjendjes së dobët ekonomike, posedon numrin personal ..., Shqiptar, Shtetas i Republikës së Kosovës, i dënuar edhe më parë nga ana e kësaj gjykate, gjendet në liri.

**2**.I pandehuri **V G,** i lindur me .., në P, me vendbanim në rr.“GJ.G”, i biri i G dhe nënës M e gjinisë L, i martuar, baba i një fëmijë, ka të kryer shkollën e mesme, i gjendjes së dobët ekonomike, me numër personal, ..., gjendet ne vuajtje te dënimit ne burgun e Pejës sipas nr. QPGJ 163/17, Shqiptar, Shtetas i Republikës së Kosovës, i dënuar edhe më parë, gjendet në mbajtje të dënimit në Burgun e Dubravës i dënuar për vepër tjetër penale.

**JANË FAJTOR**

**Për shkak se:**

**I pandehuri B S**

**1.**Me dt..., rreth orës .., ne Qendrën Korrektuese ne Burgun e Dubraves K-Istog, me dashje dhe me mjet te përshtatshëm për ti shkaktuar lëndime te rënda trupore, i shkakton lëndime të lehta trupore të dëmtuarit K Spahiut, në atë mënyrë qe pas një mosmarrëveshjes te atë çastshme në mes tyre, i pandehuri B merr një shufër te metalit dhe e godet të dëmtuarin K në regjionin e sipërm të zgavrës së syrit te majtë, me ç’rast si pasoj e kësaj të dëmtuarit të lartcekur i shkakton lëndime të lehta trupore

* me çka ka kryer vepër penale lëndim i lehte trupor nga neni 188 par.2 nën par.1.4 të KPRK-së,

**I pandehuri V G.**

**2**.Me dt..., rreth orës .., në Qendër Korrektuese në Burgun e Dubraves K-Istog, me dashje dhe me mjet të përshtatshëm për ti shkaktuar lëndime të rënda trupore, i shkakton lëndime të lehta trupore të dëmtuarit T G, në atë mënyrë qe pas një mosmarrëveshje të atë çastshme në mes tyre, i pandehuri V merr një shposje te metalit dhe e godet dy-tri herë të dëmtuarin T në regjionin e gishtit të IV-të, të dorës së djathtë, me ç’rast si pasoj e kësaj të dëmtuarit i shkakton lëndime të lehta trupore,

-me çka ka kryer vepër penale lëndim i lehtë trupor nga neni 188 par.2 dhe nën par.1.4 te KRPK-së,

Andaj, gjykata duke vendosur komform nenit,7, 8, 9, 10 ,17,21,41,42,45,49,50,51,52,73,74 dhe 188 par.2 nën par.1.4 të KPRK-së, lidhur me nenet 359, 360, 361, 365, 366, 450, 463 të KPPRK-së, të pandehurve i shqipton:

**DËNIM ME KUSHT**

**Ashtu që:**

**1**. Të pandehurit **B S,** Gjykata i përcakton dënim me burgim në kohëzgjatje prej **8 (tetë)** **muajsh,** i cili dënim nuk do të ekzekutohet, nëse i pandehuri në afatin ligjor prej **2(dy) vitesh**, pas plotfuqishmërisë së këtij aktgjykimi nuk kryen ndonjë vepër të re penale.

**2**. Të pandehurit **V G,** Gjykata i përcakton dënim me burgim në kohëzgjatje prej **8 (tetë)** **muajsh,** i cili dënim nuk do të ekzekutohet, nëse i pandehuri në afatin ligjor prej **2(dy) vitesh**, pas plotfuqishmërisë së këtij aktgjykimi nuk kryen ndonjë vepër të re penale.

**3.** Të pandehurit obligohen **secili veç e veç** që në emër të shpenzimeve të procedurës penale gjykatës ti paguajnë: për ekspertizën mjeko ligjore shumen prej **20** **(njëzet) euro,** paushallin gjyqësor në shumë prej **20** **(njëzet) euro**, si dhe në emër të taksës për kompensimin e viktimave të krimitshumën prej **30 € (tridhjetë) euro** në afat prej 15 ditësh nga dita e plotfuqishmërisë se këtij aktgjykimi.

**4.** Te dëmtuarit T (A) G nga f. R K V, dhe K(R) S nga F, rr. ...., për realizimin e kërkesës pasurore juridike udhëzohen në kontest të rregullt juridiko-civil.

**A r s y e t i m**

Prokuroria Themelore në Pejë- Departamenti i përgjithshëm, pranë kësaj Gjykate ka ngritë aktakuzën me PP/II.nr.326/16, të dt.18.05.2016, ndaj të pandehurve B S nga fsh. SH e U K-Istog, duke e akuzuar për vepër penale “Lëndim i lehte trupor” nga neni 188 par.2 nën par.1.4 të KPRK-së dhe i pandehurit V G nga Peja, duke e akuzuar për vepër penale “Lëndim i lehte trupor” nga neni 188 par.2 nën par.1.4 të KPRK-së.

Gjykata ka mbajtur shqyrtimin fillestar me datë.28.02.2018, në praninë e Prokurorit të Shtetit, Lumturije Hoxha, dhe të pandehurit B S dhe V G, të cilët janë sjellë nga njësiti për transport të burgosurve prej Burgut të Dubraves, ku gjenden në mbajtje të dënimeve për vepra tjera penale.

Pas leximit të aktakuzës nga prokurori i shtetit qe të dy të pandehurit u deklaruan të pa fajshëm për veprat penale me të cilat janë akuzuar.

Gjykata ka caktuar shqyrtimin e dytë gjyqësor për dt.03.04.2018, në të cilën seancë ka qenë prezent Prokurori i Shtetit Lumturije Hoxha, mirëpo nuk kanë qenë prezent të pandehurit B S dhe V G, të cilët nuk janë sjellë nga njësiti për transport të burgosurve

Gjykata ka mbajtur shqyrtimin e dytë gjyqësor me dt.21.05.2019, në praninë e Prokurorit të Shtetit Arben Hoti dhe të pandehurve B S dhe V G, i sjellë nga njësiti për transport nga burgu i Dubravës.

Gjatë shqyrtimit të dytë gjyqësor, të pandehurit nuk kane dozuar ndonjë kërkesë per hudhje të aktakuzës apo kundërshtim të provave.

Në fillim të shqyrtimit gjykata u dha mundësinë të pandehurve qe të deklarohen edhe njëherë lidhur me fajësinë.

I pandehuri B S është deklaruar: se e pranoj fajësinë për veprën penale me te cilën akuzohem, me vjen keq për ketë qka me ka ndodhur dhe kërkoj falje te dëmtuarit dhe ju premtoj se nuk do te bije ndesh me ligjin ne te ardhmen.

Po ashtu edhe i pandehuri V G është deklaruar: se e pranoj fajësinë për veprën penale me te cilën akuzohem , me vjen keq për rastin qe me ka ndodhur , u kërkoj falje te dëmtuarve.

Pas deklarimit te të pandehurve, Gjykata kërkojë mendimin e Prokurorit lidhur me pranimin e fajësisë, i cili deklaroj: se nuk e kundërshtoj pranimin e fajësisë te bere nga ana e te akuzuarve, i njëjti ka mbështetje edhe ne provat materiale te cilat e mbështesin aktakuzën dhe ne rast qe gjykata do te aprovoj ketë pranim fajësisë atëherë me qene se gjendja faktike do te konsiderohet e vërtetuar gjykatës i propozojmë qe me rastin e përcaktimit te llojit dhe lartësisë se dënimit, dhe me rastin e vlerësimit te rrethanave për secilin te akuzuar veç e veç përveç rrethanave lehtësuese ti vlerësoj edhe ato renduese.

Pas deklarimit të te pandehurve dhe dëgjimin e mendimit të Prokurorit të Shtetit, Gjykata konstatoj se të pandehurit pranojnë fajësinë në mënyrë vullnetare dhe pa asnjë presion, të pandehurit janë të vetëdijshëm për pasojat dhe përparësitë e pranimit te fajësisë, si dhe të gjitha kërkesat nga neni 248 par. 1 te KPRK-së janë përmbushur, andaj Gjykata me aktvendim në procesverbal aprovon deklarimin për pranimin e fajësisë nga ana e të pandehurve.

Duke pas parasysh se Gjykata, ka aprovuar pranimin e fajësisë nga ana e të pandehurve dhe ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPK-së, atëherë në këtë çështje penale nuk është zbatuar procedura e provave, por në kuptim të nenit 248 par. 4 të KPRK-së gjykata ka vazhduar me shqiptimin e dënimit.

Nga dispozitivi i parë i aktgjykimit është vërtetuar gjendja faktikë se i pandehuri B S me dt.16.01.2016, rreth orës 16:20, ne Qendrën Korrektuese ne Burgun e Dubraves K-Istog, me dashje dhe me mjet te përshtatshëm për ti shkaktuar lëndime te rënda trupore, i shkakton lëndime të lehta trupore të dëmtuarit K S, në atë mënyrë qe pas një mosmarrëveshjes te atë çastshme në mes tyre, i pandehuri B merr një shufër te metalit dhe e godet të dëmtuarin K në regjionin e sipërm të zgavrës së syrit te majtë, me ç’rast si pasoj e kësaj të dëmtuarit të lartcekur i shkakton lëndime të lehta trupore

Po ashtu gjykata ka vërtetuar gjendjen faktike edhe sipas diapozitivit të dytë të këtij aktgjykimi për të akuzuarin V G i cili me dt...., rreth orës .., në Qendër Korrektuese në Burgun e Dubraves K-Istog, me dashje dhe me mjet të përshtatshëm për ti shkaktuar lëndime të rënda trupore, i shkakton lëndime të lehta trupore të dëmtuarit T G, në atë mënyrë qe pas një mosmarrëveshje të atë çastshme në mes tyre, i pandehuri V merr një shposje te metalit dhe e godet dy-tri herë të dëmtuarin T në regjionin e gishtit të IV-të, të dorës së djathtë, me ç’rast si pasoj e kësaj të dëmtuarit i shkakton lëndime të lehta trupor

Me faktet e ofruara si dhe pranimin e fajësisë nga ana e të pandehurve është vërtetuar gjendja faktike si në dy dispozitivat e këtij aktgjykimi, ku pa dyshim rrjedh se në veprimet e të pandehurit B S qëndroje të gjitha elementet e veprës penale lehte trupor” nga neni 188 par.2 nën par.1.4 të KPRK-së, e po ashtu edhe në veprimet e të pandehuri V G qëndrojnë të gjitha elementet e veprës penale “Lëndim i lehte trupor” nga neni 188 par.2 nën par.1.4 të KPRK-së

Sa i përket fajësisë gjykata ka gjetur se tek të pandehurit ka ekzistuar dashja që veprat penale ti kryejnë në mënyrë e përshkruar si në dy dispozitivat e këtij aktgjykimi, pasi që të pandehurit kanë qenë të vetëdijshëm për veprat e kryera dhe i kanë dëshiruar kryerjen e tyre.

Duke vendosur lidhur me llojin dhe lartësinë e dënimit, Gjykata i ka vlerësuar të gjitha rrethanat lehtësuese dhe rënduese në kuptim te nenit 73,74 të KPRK-së.

Kështu si rrethanë lehtësuese për dy të pandehurit, gjykata vlerësoi faktin se të njëjtit kanë treguar sjellje korrekte në gjykatë, duke pranuar fajësinë për veprat që i kanë kryer, kanë shpreh keqardhje për rastin që ju ka ndodhur, duke premtuar se në të ardhmen nuk do bijën ndesh me ligjin.

Rrethanë rënduese për dy të pandehurit Gjykata ka gjete pasojën e shkaktuar të dëmtuarve nga ana e të pandehurve të cilët me paramendim dhe me mjete të përshtatshme për shkaktimin e lëndimeve të renda trupor u kanë shkaktuar të dëmtuarve lëndime të lehta trupore të përshkruara si në akt ekspertizën e ekspertit mjeko ligjor.

Gjykata ka ardhur në përfundim se dënimet e shqiptuar ndaj dy të pandehurve janë në përputhje me shkallën e përgjegjësisë penale te tyre dhe me intensitetin e rrezikimit të vlerave të mbrojtura të shoqërisë. Gjykata gjithashtu është e bindur se vendimi mbi dënim do të shërbej për arritjen e qëllimit të dënimit në pengimin e të pandehurve në kryerjen e veprave penale në të ardhmen, por ai do të ndikoj edhe si preventivë e përgjithshme për personat tjerë që të përmbahen nga kryerja e veprave penale në përputhje me nenin 41 te KPRK-së.

Duke u bazuar në nenin 450 par. 1 dhe 2 të KPPRK-së, gjykata ka përcaktuar shpenzimet procedurale, dhe paushallin gjyqësor si në dispozitiv të këtij aktgjykimi.

Vendimi në emër të kompensimit të viktimave të krimit është marrë, komfor nenit 39 par.3 nën par 3.1 të Ligjit nr.05/L-036 për Kompensimin e Viktimave të Krimit.

Gjykata e ka udhëzuar të dëmtuarën në kontest të rregullt juridiko-civil, në kuptim të nenit 463 par. 1 dhe 2 të KPPRK-së.

Nga arsyet e cekura më lartë dhe me zbatimin e nenit 370 të KPPK-së është vendosur si në dispozitiv të këtij aktgjykimi.

**GJYKATA THEMELORE NË PEJË-DEGA ISTOG**

**DEPARTAMENTI I PERGJITHSHEM PENAL**

**P.nr.205/16 më datë 21.05.2019**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

**Hale Ahmetaj Arben Mustafaj**

**KËSHILLA JURIDIKE:**

Kundër këtij aktgjykimi palët kanë të drejtë të parashtrojnë

ankesë në afat prej 15 ditësh, nga dita e marrjes. Ankesa i dërgohet

Gjykatës së Apelit në Prishtinë përmes kësaj Gjykate.